**Edward John Paul «Eddie» McGoldrick** (født 30. april 1965 i Islington) er en engelskfødt irsk fotballspiller som spilte for blant andre Northampton Town, Crystal Palace, Arsenal og Manchester City. Han spilte også flere landskamper for Irland og var med i den irske troppen til VM i fotball 1994.

Spillerkarriere
---------------

McGoldrick startet sin fotballkarriere med amatørfotball hos Kettering Town FC tidlig på 1980-tallet. I 1985 tok han steget opp gjennom en overgang til Nuneaton Borough FC hvor han etablerte seg som fast førstelagsspiller i flere ulike posisjoner på banen. I 1986 gikk han videre til Northampton Town FC, hvor han som en av lagets beste spillere var med på å rykke opp fra Football League 4. divisjon 1986–1987 til tredjedivisjon.

### Crystal Palace

I 1988 gikk turen videre til Crystal Palace FC under ledelse av Steve Coppell, hvor han totalt spilte over 100 seriekamper og scoret over 40 seriemål. Han markerte seg også da han ga målgivende pasning til Ian Wright, som scoret vinnermålet i playoff-kampen mot Blackburn Rovers FC i 2. divisjon 1988-89 og dermed sikret opprykk til 1. divisjon for Palace. I 1990/1991-sesongen sikret han seg også vinnermedalje fra Zenith Data Systems Cup etter at Crystal Palace endte på en tredjeplass i serien, noe som til dags dato også er klubbens beste serieplassering noensinne. Han spilte dog ikke finalene i FA-cupen mot Manchester United FC under FA-cupen 1989/90.

### Arsenal

Da Crystal Palace rykket ned fra Premier League etter 1992/1993-sesongen ble McGoldrick solgt til Arsenal FC, hvor han ble gjenforent med Ian Wright, og fikk sin debut i FA Charity Shield mot Manchester United. Under 1993/1994-sesongen spilte han 38 kamper, og kom blant annet inn som innbytter i finalen i Cupvinnercupen i mai 1994, som Arsenal vant med 1–0 over den italienske klubben Parma FC. I de to påfølgende sesongene fikk han færre opptredener på førstelaget, og ved starten av 1996/1997-sesongen gikk han på en låneovergang til Manchester City FC.

### Manchester City

Etter først å ha vært utlånt fra Arsenal ble overgangen gjort permanent i oktober 1996 på en overgangssum verdt 300 000 pund. Han ankom City i en periode med hyppige managerskifter, hvor han først ble lånt inn av den midlertidige manageren Asa Hartford, før hans overgang ble gjort permanent gjennom Steve Coppells 32 dager lange managergjerning. I tillegg spilte han under både Frank Clark og Joe Royle før sesongen ble avsluttet. I sin andre sesong ble McGoldrick sendt ned på reservelaget, men ble lånt ut til Stockport County FC hvor han fikk én seriekamp. Etter dette la han opp som aktiv fotballspiller, men hadde likevel to korte opphold som spillende trener for Corby Town FC og Bashley FC uten nevneverdig suksess. I 2008 ble han ansatt som ungdomstrener hos Nottingham Forest FC.

Landslagskarriere
-----------------

På grunn av irsk slektskap valgte McGoldrick å spille for Irland, og hans landslagsdebut kom i en vennskapskamp mot Sveits i mars 1992. Han ble også valgt ut til den irske troppen under VM i fotball 1994 av landslagstrener Jack Charlton, hvor han var regnet som reserve og ikke fikk spille noen av Irlands fire kamper. Hans siste av i alt 15 landskamper for Irland kom i 1995.

Meritter
--------

Crystal Palace
* Zenith Data Systems Cup: (1) 1990/1991

Arsenal
* FA Charity Shield: (1) 1992/1993
* Cupvinnercupen: (1) 1993/1994

Referanser
----------

1. ↑  Baskcomb, Julian: *Manchester City F.C. Official Handbook 1997-98*. 1997. Leicester, Polar.
2. ↑  BBC.co.uk – McGoldrick joins Cobblers staff (Publisert 5. februar 2008, besøkt 13. januar 2012)

Eksterne lenker
---------------

* (en) Eddie McGoldrick – FIFA Rediger på Wikidata

* (en) Eddie McGoldrick – Transfermarkt Rediger på Wikidata

* (en) Eddie McGoldrick – national-football-teams.com Rediger på Wikidata

* (en) Eddie McGoldrick – Soccerbase.com Rediger på Wikidata

* (en) Eddie McGoldrick – EU-Football.info Rediger på Wikidata

* (en) Eddie McGoldrick – FBref Rediger på Wikidata
* (en) Spillerprofil hos Crystal Palace FC

| * v
* d
* r
Irlands tropp – VM i fotball 1994 |
| --- |
| 
* 1 Bonner
* 2 Irwin
* 3 Phelan
* 4 Moran
* 5 McGrath
* 6 Keane
* 7 Townsend (k)
* 8 Houghton
* 9 Aldridge
* 10 Sheridan
* 11 Staunton
* 12 G. Kelly
* 13 Kernaghan
* 14 Babb
* 15 Coyne
* 16 Cascarino
* 17 McGoldrick
* 18 Whelan
* 19 McLoughlin
* 20 D. Kelly
* 21 McAteer
* 22 A. Kelly
* Landslagstrener: Charlton

 | Det irske flagget |